شەفەق نیوز/ لە یەکیگ لە ولایەتێل ئەمریکا دزی گەپێگ ئەنجام درێد باوجی ئەرا فیشتر لە یەک سەدە دەسەڵاتدارەێلە نێتۊێنن دزەگە دەسگیر بکەن.
وەگورەی هەواڵ بەشێگ لە میدیایەێل ئەمریکی، ماوەی 52 ساڵە دەسەڵاتدارەیل وڵات وە دۊیای کەسێگ گەردن ک دزی گەپێگ لە یەکیگ لە بانکەێلە کردیە، باوجی  هەنای دزەگە پەیا کەن زانن ک یە شەش مانگە مردیە.
لە ساڵ 1969 لە ولایەت ئۆهایۆ ئەمریکا دزیگ رۊی کەێدە بانکیگ بڕ 215 هەزار دۆلار ئەمریکی دزێد ووەر هەر جوورێگ بۊیە خوەی لە دەس هێزەێل پۆلیس شاردیە.
ئەو کەسە لە ساڵ نەوەتەیلە  چوودە کنارەێل ماسوچستی لەورا زنەیی کەێد، هێزەێل ئەمریکی وەرجە هەفتەێگ ئاشکرای کردنە ک شۊینەگەی ها ئەو جییە .
ئەوەگ بۊیە هووکار سەرسامی دەسەڵاتدارەێلە مەوقەی رەسینەسە شۊین دزەگە ئەرایان ئاشکرا بۊیە لە شەش مانگ گوزەشتە لەوەر نەخوەشی مردیە.
گۆڤارەگە باس لەوە کێد پیاوەگە مەقەی زانستیە ها لە دۊیایەێل تەمەنی لای مەردمەگە باس کردیە لە ساڵ 1969 بڕ 215 هەزار دۆلار ئەمریکی لە بانکێگ دزیە.
